Document ID: 31998R1479

KOMISSION ASETUS (EY) N:o 1479/98,
annettu 10 päivänä heinäkuuta 1998,
tiettyjen perustamissopimuksen liitteeseen II kuulumattomina tavaroina vietävien maataloustuotteiden ennakkovahvistustodistusten järjestelmän soveltamista koskevista erityisistä yksityiskohtaisista säännöistä annetun asetuksen (EY) N:o 1223/94 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93 (1), sellaisena kuin se on muutettuna asetuksella (EY) N:o 1097/98 (2), ja erityisesti sen 8 artiklan 3 kohdan ensimmäisen alakohdan,
sekä katsoo, että
tiettyjen perustamissopimuksen liitteeseen II kuulumattomina tavaroina vietävien maataloustuotteiden ennakkovahvistustodistusten järjestelmän soveltamista koskevista erityisistä yksityiskohtaisista säännöistä 30 päivänä toukokuuta 1993 annetussa komission asetuksessa (EY) N:o 1223/94 (3), sellaisena kuin se on viimeksi muutettuna asetuksella (EY) N:o 1054/98 (4), säädetään, että viljan ennakkovahvistustodistukset ovat voimassa todistushakemuksen jättämistä seuraavan viidennen kuukauden loppuun asti,
glukoosi on erityistapaus; tuotetta pidetään yleensä maissista valmistettuna, mutta sitä voidaan kuitenkin valmistaa maissista, perunoista tai vehnästä,
vehnän edellisen markkinointivuoden aikana saadun ennakkovahvistustodistuksen käyttö vehnän uuden markkinointivuoden aikana mutta ennen maissin edellisen markkinointivuoden loppua saattaa johtaa taloudelliseen hyötyyn, joka ei ole vientituen tavoitteen mukaista; näin ollen olisi rajoitettava maissin ennakkovahvistustodistusten voimassaolo vehnän markkinointivuoden loppuun (30 päivä kesäkuuta), jos niitä käytetään vientiin glukoosina,
glukoosin hinta mukautuu asteittain uuteen tuotantoon; näin ollen olisi sallittava ennakkovahvistaminen heinäkuusta syyskuuhun rajoitetun ajan,
vientitukien määrät voidaan vahvistaa ennakolta 1 päivänä kesäkuuta 1998 kaikille neuvoston asetuksen (ETY) N:o 2771/75 (5), sellaisena kuin se on viimeksi muutettuna komission asetuksella (EY) N:o 1516/96 (6), liitteeseen I kuuluvina tavaroina vietäville munille; näin ollen olisi säädettävä muna-albumiinina vietäviin kuorellisiin muniin sovellettavasta vakuudesta, joka laajennetaan koskemaan kaikkia asetuksen (ETY) N:o 2771/75 soveltamisalaan kuuluvia tuotteita,
asetuksessa (EY) N:o 1223/94 tarkoitetut ennakkovahvistustodistukset eivät ole vientitodistuksia; tämän vuoksi on tarkennettava, että komission asetuksen (ETY) N:o 3719/88 (7), sellaisena kuin se on viimeksi muutettuna asetuksella (EY) N:o 1044/98 (8), 33 artiklan 3 kohdan b alakohdan i alakohdan säännöksiä ei sovelleta niihin, ja
tässä asetuksessa säädetyt toimenpiteet ovat perustamissopimuksen liitteeseen II kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1223/94 seuraavasti:
1) Lisätään 4 artiklan 2 kohtaan d alakohta seuraavasti:
"d) CN-koodeihin 1702 30 51, 1702 30 59, 1702 30 91, 1702 30 99, 1702 40 90, 1702 90 50, 1702 90 75, 1702 90 79 ja 2106 90 55 kuuluvina glukoosina, glukoosisiirappina, maltodekstriininä tai maltodekstriinisiirappina olevan maissin osalta
- ennen 26 päivää kesäkuuta haettujen todistusten voimassaolo päättyy 30 päivänä kesäkuuta,
- 26 päivästä kesäkuuta 30 päivään syyskuuta haetut todistukset ovat voimassa niiden myöntämistä seuraavan kolmannenkymmenennen päivän loppuun.
Todistusten voimassaoloa ei muuteta muussa muodossa olevan mainitun maissin vientiä varten."
2) Muutetaan 7 artiklan nykyinen teksti kohdaksi 1 ja lisätään uusi 2 kohta seuraavasti:
"2. Asetuksen (ETY) N:o 3719/88 33 artiklan 3 kohdan b alakohdan i alakohdan säännöksiä ei sovelleta tässä asetuksessa tarkoitettuihin todistuksiin."
3) Korvataan 9 artiklassa olevan taulukon neljännellä rivillä sarakkeessa "Perustuotteen kuvaus" ilmaisu "Muna-albumiinin muodossa viedyt tuoreet tai säilötyt kuorelliset siipikarjan munat, muut kuin siitosmunat" ilmaisulla "Asetuksen (ETY) N:o 2771/75 soveltamisalaan kuuluvat tuotteet (munat)".
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Edellä 1 artiklan 2 kohtaa sovelletaan hakijan pyynnöstä vakuuksiin, joita koskevat asiakirjat ovat vielä avoimia, kun tämä asetus tulee voimaan.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä heinäkuuta 1998.

Labels: 3
17